stanford-oval/wikipedia huggingface dataset:
ทราย เจริญปุระ
ประวัติ

ทราย เจริญปุระ มีชื่อจริงว่า อินทิรา เจริญปุระ เกิดเมื่อวันที่ 23 ธันวาคม พ.ศ. 2523 เป็นบุตรของนายสุรินทร์ เจริญปุระ หรือ รุจน์ รณภพ ผู้กำกับภาพยนตร์ กับนางสุภาภรณ์ เจริญปุระ โดยเป็นบุตรคนโต มีน้องชายและน้องสาวร่วมมารดา คือ ภวัต เจริญปุระ และภรณ์รวี เจริญปุระ
นอกจากนี้ยังมีพี่สาวต่างมารดา 4 คน คือ เวณิก เจริญปุระ, พลอย เจริญปุระ, วิภาวี เจริญปุระ และใหม่ เจริญปุระ
ทรายสำเร็จการศึกษาระดับมัธยมศึกษา โรงเรียนเขมะสิริอนุสสรณ์ ต่อมาในปี 2550 สำเร็จการศึกษาปริญญาตรี คณะนิเทศศาสตร์ มหาวิทยาลัยกรุงเทพ
วงการบันเทิง

ทรายเข้าสู่วงการโดยการชักชวนของสุพล วิเชียรฉาย มีผลงานละครเรื่องแรกเมื่ออายุ 13 ปี คือเรื่อง ล่า ทางสถานีวิทยุโทรทัศน์กองทัพบกช่อง 5 โดยแสดงร่วมกับสินจัย หงษ์ไทย และจักรกฤษณ์ อำมะรัตน์ จากนั้นจึงได้แสดงละครอีกหลายเรื่อง เช่น บ้านสอยดาว กองพันทหารเกณฑ์ เจ้าสัวน้อย ฯลฯ จุดเด่นอย่างหนึ่งของเธอก็คือการมีส่วนสูงที่สะดุดตา เนื่องจากเธอสูงถึง 173 เซนติเมตร
ทรายเคยมีผลงานเพลง ออกอัลบั้มเดี่ยวมาสักระยะหนึ่ง ใน พ.ศ. 2538 ได้ออกอัลบั้มเพลงชุดแรกชื่อชุด นาฬิกาทราย ในสังกัดจีเอ็มเอ็ม แกรมมี่ มีเพลงดัง เช่น "ครูกระดาษ...(ทราย)", "เอาคืนไป" และเพลง "แล้วไงต่อ" ต่อมากับอัลบั้ม SINE ปี พ.ศ. 2541 สังกัด อิน แอนด์ ออน มิวสิก มีเพลงดัง เช่น พ่อมด, เพราะไม่รู้ และเพลง ภาพเก่าๆ โดยได้ จิระศักดิ์ ปานพุ่ม มาเป็นเอ็กเซ็กคิวทีฟโปรดิวเซอร์ และโปรดิวเซอร์ อีกด้วย ต่อด้วยอัลบั้มชุดสุดท้าย “D^SINE”  ปี พ.ศ. 2542 สังกัดค่ายอัพจี ในเครือแกรมมี่ เพลงดัง เช่น เกินเสียใจ, ลองค้นใจ และเพลง สายลมที่หวังดี รวมอัลบั้มเดี่ยวแล้วทั้งหมด 3 ชุดด้วยกัน
ในปี พ.ศ. 2542 มีผลงานสร้างชื่อเสียงคือภาพยนตร์รื่อง นางนาก โดยรับบทเป็นนางนากคู่กับวินัย ไกรบุตร และออกอัลบั้มเพลงในชื่อชุด “ดี-ทราย” จากนั้นได้ทำหน้าที่พิธีกรในหลายรายการ เช่น 7 สีคอนเสิร์ต คู่กับ พนมกร ตังทัตสวัสดิ์ และมีผลงานภาพยนตร์เช่น เฮี้ยน, Six หกตายท้าตาย, ตำนานสมเด็จพระนเรศวรมหาราช และ บ้านผีสิง  ฯลฯ รวมถึงละครพื้นบ้านแนวจักรๆ วงศ์ๆ เรื่อง ปลาบู่ทอง ทางช่อง 7 สี
ในปี พ.ศ. 2554 ได้ดำเนินรายการ "Book Guide" ทางสถานโทรทัศน์วอยซ์ทีวี
ทรายยังเขียนบทความประจำ คอลัมน์ "รักคนอ่าน" โดยรีวิวหนังสือต่างๆลงในนิตยสารมติชน สุดสัปดาห์ด้วย
แม้จะประสบความสำเร็จในชื่อเสียงและการงาน แต่ ทราย เจริญปุระ กลับต้องเผชิญหน้ากับโรคซึมเศร้าที่เข้าเล่นงานเธอ แม้จะเป็นโรคที่หลายคนอาย แต่ทรายกลับไม่อายที่จะยอมรับและบอกกับทุกคนว่าเธอกำลังเผชิญหน้ากับโรคนี้อยู่
การเคลื่อนไหวทางการเมือง

ในระหว่างการประท้วงในประเทศไทย พ.ศ. 2563 เธอประกาศจุดยืนสนับสนุนผู้ชุมนุมประท้วง แล้วมีการจัดเลี้ยงอาหาร, รถห้องน้ำ และเต็นท์ ให้แก่ผู้ชุมนุม ทำให้เธอถูกแจ้งความฐานสนับสนุนการชมนุมโดยผิดกฎหมาย
เมื่อวันที่ 21 ธันวาคม พ.ศ. 2563 เธอเข้าพบพนักงานสอบสวน ณ สน.บางเขน ตามหมายเรียกคดีอาญา มาตรา 112 มาตรา 116 และกฎหมายอื่น ๆ พร้อมด้วยผู้ชุมนุมอีก 8 ราย
เมื่อวันที่ 29 มกราคม 2564 ไชยอมร แก้ววิบูลย์พันธุ์ ศิลปินเพลงและแกนนำกลุ่มราษฎร ได้โพสต์รูปบนเพจเฟซบุ๊ก ซึ่งเป็นรูปที่ตนเองสวมชุดสูท สวมแว่นตา สะพายกล้อง และมือถือสมุด นั่งอยู่ข้างรถกระบะ ร่วมกับทราย เจริญปุระ บริเวณทุ่งนาแห่งหนึ่ง ซึ่งไชยอมรและทรายจงใจล้อเลียนถึงการทรงงานในพื้นที่ชนบทของพระบาทสมเด็จพระมหาภูมิพลอดุลยเดชมหาราช บรมนาถบพิตร ส่งผลให้เป็นกระแสวิพากษ์วิจารณ์ในเชิงลบ
ทราย เจริญปุระ เป็นหนึ่งในผู้สนับสนุนชัชชาติ สิทธิพันธุ์ ในการเลือกตั้งผู้ว่าราชการกรุงเทพมหานคร พ.ศ. 2565
คอนเสิร์ต

คอนเสิร์ต คนชั้น1 2541 ร่วมกับ แอม เสาวลักษณ์
คอนเสิร์ต ดี ทราย 2542
แขกรับเชิญ แอม เอง แอม เสาวลักษณ์  2542
แขกรับเชิญ 25 ปี เสาวลักษณ์ ลีละบุตร แอม เสาวลักษณ์ 2548
แขกรับเชิญ  คอนเสิร์ต Beach Time 2548 แอม เสาวลักษณ์
ผลงานมิวสิควิดีโอ

U.H.T...นี่แหละเพื่อน (2537) ขับร้องโดย U.H.T.
หากรัก (2544) ขับร้องโดย แหม่ม พัชริดา
พันมือ (2545) ขับร้องโดย พันกร บุณยะจินดา
ฟอร์มจัด (2550) ขับร้องโดย ปาน ธนพร
คนไม่ดี (2550) ขับร้องโดย Zero Hero
กล้ามาก เก่งมาก ขอบใจ (2564) ขับร้องโดย เป้ง สุรเชษฐ์ ร่วมกับ ไผ่ ดาวดิน และ เดชาธร บำรุงเมือง
ผลงานแสดงภาพยนตร์

บันทึกจากลูก ( ผู้ ) ชาย (2537)
นางนาก (2542)
Brokedown Palace (2542)
A Fighter's Blues, ภาพยนตร์ฮ่องกง, อาฟู่ (2543)
เปรต ร.ศ. หกสิบเก้า (2544)
เฮี้ยน (2546)
Six หกตายท้าตาย (2547)*
ตำนานสมเด็จพระนเรศวรมหาราช ภาค ๒ ประกาศอิสรภาพ (2550)
Sumolah ภาพยนตร์มาเลเซีย รับบท สิตี (2550)
บ้านผีสิง (2550)
กระสือฟัดปอบ (2552)
สามพันโบก (2552)
สวัสดีบางกอก (2552)
นาคปรก (2553)
น้ำ ผีนองสยองขวัญ (2553)
ตำนานสมเด็จพระนเรศวรมหาราช ภาค ๓ ยุทธนาวี (2554)
ตำนานสมเด็จพระนเรศวรมหาราช ภาค ๔ ศึกนันทบุเรง (2554)
I Miss You รักฉันอย่าคิดถึงฉัน (2555)
Choice คู่ซี้ดีแต่ฝัน (2556)
ตำนานสมเด็จพระนเรศวรมหาราช ภาค ๕ ยุทธหัตถี (2557)
ดาวคะนอง (2559)
แดง พระโขนง (2565)
นะหน้าทอง (2566)
4 KINGS 2 (2566)
ตาคลี เจเนซิส (2567)
ผลงานกำกับภาพยนตร์

รักจัดหนัก (ตอน ทอมแฮ้ง) (2554)
ผลงานพากย์

ภาพยนตร์การ์ตูนแอนิเมชันTitan A.E. (2000) ไทตั้น เอ.อี. ศึกกู้จักรวาล ให้เสียงภาษาไทยในบท "Akima" (2543)
ผลงานพิธีกร

HELLO TEST ทางช่อง 3
7 สีคอนเสิร์ต คู่กับ พนมกร ตังทัตสวัสดิ์ (แซน) ช่อง 7
ฮัลโหลวันหยุด ช่อง 7
เพลงทะลุจอ ทางช่อง 7
ดอกรัก บานแฉ่ง ทาง ไทยพีบีเอส
ท้าให้อ่าน ทาง ไทยพีบีเอส
อร่อยสร้างภาพ ทาง SpokeDark.tv
Divas cafe ทาง วอยซ์ทีวี
Book Guide ทาง วอยซ์ทีวี
ทรายอิน ทาง วอยซ์ทีวี
รางวัล

รางวัลภาพยนตร์แห่งชาติ สุพรรณหงส์
| ปี | ผลงาน | สาขา | ผลรางวัล |
| --- | --- | --- | --- |
| 2542 | นางนาก | นักแสดงนำหญิงยอดเยี่ยม | เสนอชื่อเข้าชิง |
| 2546 | เฮี้ยน | นักแสดงนำหญิงยอดเยี่ยม | เสนอชื่อเข้าชิง |
| 2553 | นาคปรก | นักแสดงสมทบหญิงยอดเยี่ยม | ได้รับรางวัล |
| 2566 | 4 KINGS 2 | นักแสดงสมทบหญิงยอดเยี่ยม | ได้รับรางวัล |

รางวัลชมรมวิจารณ์บันเทิง
| ปี | ผลงาน | สาขา | ผลรางวัล |
| --- | --- | --- | --- |
| 2546 | เฮี้ยน | นักแสดงนำหญิงยอดเยี่ยม | เสนอชื่อเข้าชิง |
| 2550 | บ้านผีสิง | นักแสดงนำหญิงยอดเยี่ยม | เสนอชื่อเข้าชิง |
| 2553 | นาคปรก | นักแสดงสมทบหญิงยอดเยี่ยม | ได้รับรางวัล |
| 2566 | 4 KINGS 2 | นักแสดงสมทบหญิงยอดเยี่ยม | ได้รับรางวัล |

รางวัลสตาร์พิกส์ไทยฟิล์มอะวอดส์
| ปี | ผลงาน | สาขา | ผลรางวัล |
| --- | --- | --- | --- |
| 2546 | เฮี้ยน | นักแสดงนำหญิงยอดเยี่ยม | เสนอชื่อเข้าชิง |
| 2557 | นาคปรก | นักแสดงสมทบหญิงยอดเยี่ยม | ได้รับรางวัล |
|  |  |  | ได้รับรางวัล |
รางวัลคมชัดลึก อวอร์ด
| ปี | ผลงาน | สาขา | ผลรางวัล |
| --- | --- | --- | --- |
| 2550 | บ้านผีสิง | นักแสดงนำหญิงยอดเยี่ยมประเภทภาพยนตร์ | เสนอชื่อเข้าชิง |
| 2553 | นาคปรก | นักแสดงสมทบหญิงยอดเยี่ยมประเภทภาพยนตร์ | ได้รับรางวัล |
| 2566 | 4 KINGS 2 | นักแสดงสมทบหญิงยอดเยี่ยมประเภทภาพยนตร์ | เสนอชื่อเข้าชิง |
แหล่งข้อมูลอื่น

ทราย เจริญปุระ แรงร่วมกดเพจซดเหล้าเข้าพรรษา เก็บถาวร 2013-07-15 ที่ เวย์แบ็กแมชชีน
ทราย เจริญปุระ ที่เอกซ์ (ทวิตเตอร์)
คตินิยมแบบตะวันออก

Jean-Léon Gérôme, The Snake Charmer, ป. 1879 . สถาบันศิลปะคลาร์ก
ในประวัติศาสตร์ศิลป์วิทยา วรรณกรรม และ วัฒนธรรมศึกษา คตินิยมแบบตะวันออก (อังกฤษ: orientalism) คือการเลียนแบบหรือพรรณนาถึงลักษณะต่าง ๆ ของโลกตะวันออก โดยนักเขียน นักออกแบบ และศิลปินจากโลกตะวันตก งานจิตรกรรมคตินิยมแบบตะวันออก จะเน้นที่ตะวันออกกลาง เป็นหนึ่งในสาขาเฉพาะของศิลปะตามหลักวิชา ในศตวรรษที่ 19 และวรรณกรรมตะวันตกก็ได้รับอิทธิพลจากความสนใจที่คล้ายคลึงกันในแก่นเรื่องตะวันออก
นับตั้งแต่หนังสือ Orientalism ของเอ็ดเวิร์ด ซาอิดได้รับการตีพิมพ์ใน ค.ศ. 1978 การอภิปรายทางวิชาการมากมายได้เริ่มใช้คำว่า "Orientalism" เพื่ออ้างถึงทัศนคติที่ดูถูกเหยียดหยามของชาวตะวันตกโดยทั่วไปที่มีต่อสังคมตะวันออกกลาง เอเชีย และ แอฟริกาเหนือ ในการวิเคราะห์ของซาอิด 'ตะวันตก' ถือว่าสังคมเหล่านี้เป็นสิ่งที่หยุดนิ่งและไม่ได้รับการพัฒนา จึงทำให้เกิดมุมมองเกี่ยวกับวัฒนธรรมตะวันออกที่สามารถศึกษา พรรณนา และผลิตซ้ำได้ในการให้บริการ จักรวรรดินิยม ซาอิดเขียนว่าสิ่งที่สร้างขึ้นนี้แฝงไว้ด้วยความคิดที่ว่าสังคมตะวันตกมีการพัฒนา มีเหตุผล ยืดหยุ่น และเหนือกว่า สิ่งนี้ทำให้ 'จินตนาการของชาวตะวันตก' มองวัฒนธรรมและผู้คน 'ตะวันออก' ว่าทั้งน่าดึงดูดใจและเป็นภัยคุกคามต่ออารยธรรมตะวันตก
บัญชีดำอาชญากรรมซ่อนเงื่อน

| บัญชีดำอาชญากรรมซ่อนเงื่อน |
| --- | --- |

ประเภท:   ละครอาชญากรรม  โลดโผน  ระทึกขวัญ 
สร้างโดย: จอน โบเคนแคมป์
แสดงนำ:   เจมส์ สเปเดอร์  เมแกน บูน  ดีเอโก คลาตเทนฮอฟฟ์  ไรอัน เอ็กโกลด์  พาร์มินเดอร์ นากรา  แฮร์รี เลนนิกซ์  อามีร์ แอริสัน  โมซาน มาร์โน  ฮิแชม ทาว์ฟิก  ลอรา โซน  อันยา แบเนอร์จี 
ผู้ประพันธ์เพลง:   เดฟ พอร์เตอร์  เจมส์ เอส. เลวีน (2013) 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 10
จำนวนตอน: 218 (รายชื่อตอน)
การผลิต
ผู้อำนวยการผลิต:   จอน โบเคนแคมป์  จอห์น เดวิส  จอห์น ไอเซนดรัท  จอห์น ฟ็อกซ์  โจ คาร์นาฮาน  เจมส์ สเปเดอร์ 
ผู้อำนวยการสร้าง:   ลูคัส ไรเตอร์  ไมเคิล ดับเบิลยู. วัตกินส์  เจ. อาร์. ออร์ซี  ลอรา เบนสัน  แดเนียล เชโรนี 
สถานที่ถ่ายทำ: สหรัฐ
ผู้กำกับภาพ:   ไมเคิล คารักชิโล  ซาด มุสตาฟา  เอริก มอยเนียร์  แฟรงก์ พรินซี  อาเทอร์ อัลเบิร์ต  ยาสุ ทานิดะ 
ผู้ลำดับภาพ:   คริส บรุกเชอร์  เดวิด โพสต์  ออร์แลนโด มาชาโด จูเนียร์  เอมิลี กรีน 
กล้อง: กล้องตัวเดียว
ความยาวตอน: 40–45 นาที
บริษัทผู้ผลิต:   เดวิสเอนเตอร์เทนเมนต์  ยูนิเวอร์แซลเทเลวิชัน  โซนีพิกเจอร์สเทเลวิชัน 
ออกอากาศ
เครือข่าย: เอ็นบีซี
ออกอากาศ: 23 กันยายน ค.ศ. 2013 (2013-09-23) – 13 กรกฎาคม ค.ศ. 2023 (2023-07-13)
การแสดงที่เกี่ยวข้อง
บัญชีดำสืบลับซ่อนเงื่อน
บัญชีดำอาชญากรรมซ่อนเงื่อน (อังกฤษ: The Blacklist) เป็นละครชุดทางโทรทัศน์แนวอาชญากรรมระทึกขวัญของอเมริกา สร้างโดยจอน โบเคนแคมป์ และพัฒนาโดยจอห์น ไอเซนดรัท นำแสดงโดยเจมส์ สเปเดอร์ รับบทเป็นเรย์มอนด์ เรดดิงตัน อาชญากรระดับโลกและหนึ่งในผู้ร้ายที่เอฟบีไอต้องการตัวมากที่สุด ซึ่งได้ร่วมมือกับเอฟบีไอในการไล่ล่าอาชญากรคนอื่น ๆ ที่อยู่ใน "บัญชีดำ" ของเขา ละครชุดนี้ยังมีนักแสดงนำอย่างเมแกน บูน, ดีเอโก คลาตเทนฮอฟฟ์, ไรอัน เอ็กโกลด์, อามีร์ แอริสัน, ฮิแชม ทาว์ฟิก และแฮร์รี เลนนิกซ์อีกด้วย
บัญชีดำอาชญากรรมซ่อนเงื่อน ได้รับการอนุมัติให้สร้างเป็นละครชุดในเดือนพฤษภาคม ค.ศ. 2013 และออกอากาศครั้งแรกทางช่องเอ็นบีซีในวันที่ 23 กันยายน ค.ศ. 2013 จนถึงวันที่ 13 กรกฎาคม ค.ศ. 2023 ตอนนำร่องมีผู้ชม 12.6 ล้านคนในสหรัฐ  ละครชุดนี้ผลิตโดยโซนี่พิกเจอร์สเทเลวิชัน, ยูนิเวอร์แซลเทเลวิชัน และเดวิสเอ็นเตอร์เทนเมนต์ จอห์น ไอเซนดรัท, จอห์น เดวิส และจอห์น ฟ็อกซ์ ทำหน้าที่เป็นผู้อำนวยการสร้างสำหรับละครชุดทั้งหมด นอกจากนี้โบเคนแคมป์ยังเป็นผู้อำนวยการสร้างละครชุดนี้ในแปดฤดูกาลแรก ผู้อำนวยการสร้างคนอื่น ๆ ได้แก่ผู้กำกับโจ คาร์นาฮาน และสเปเดอร์
ระหว่างออกอากาศ บัญชีดำอาชญากรรมซ่อนเงื่อน ได้รับรางวัลเอ็มมีครีเอทีฟอาตส์ไพรม์ไทม์ 1 รางวัล และได้รับการเสนอชื่อเข้าชิงอีก 6 รางวัล นอกจากนี้ยังได้รับการเสนอชื่อเข้าชิงรางวัลลูกโลกทองคำ 2 รางวัล รางวัลแซทเทิร์น 2 รางวัล และรางวัลพีเพิลส์ชอยส์ 2 รางวัล ละครชุดเรื่องนี้ได้ขยายสู่สื่อบันเทิงอื่น ๆ ที่เกี่ยวข้อง เช่น การ์ตูนชุด นวนิยายเดียว และวิดีโอเกม บัญชีดำสืบลับซ่อนเงื่อน (The Blacklist: Redemption) เป็นภาคแยกที่สร้างและพัฒนาโดยโบเคนแคมป์และไอเซนดรัท ออกอากาศทางเอ็นบีซีตั้งแต่เดือนกุมภาพันธ์ถึงเมษายน ค.ศ. 2017 มีจักรวาลสมมติเดียวกันกับละครชุดดั้งเดิมและมุ่งเน้นไปที่ตัวละครทอม คีน ที่รับบทโดยไรอัน เอ็กโกลด์โดยเฉพาะ
โครงเรื่อง

แต่ละตอนมักนำเสนอหนึ่งในอาชญากรระดับโลกที่เรย์มอนด์ เรดดิงตันช่วยเหลือทีมเฉพาะกิจในการตามล่าและจับกุม ยกเว้นในบางตอน ในทุกตอนดังกล่าว อันดับและชื่อหรือนามแฝงของอาชญากรในบัญชีดำของเรดจะปรากฏในตอนท้ายของลำดับเปิดเรื่อง มิฉะนั้นจะแสดงเฉพาะชื่อตอนเท่านั้น เรื่องราวเกิดขึ้นในกรุงวอชิงตัน ดี.ซี. เป็นหลัก แม้ว่าจะมีการนำเสนอสถานที่อื่น ๆ ทั่วโลกบ้างเป็นครั้งคราว
โครงเรื่อง > ฤดูกาลที่ 1–8

เรย์มอนด์ "เรด" เรดดิงตัน อดีตเจ้าหน้าที่ข่าวกรองกองทัพเรือสหรัฐซึ่งหายตัวไปเมื่อ 20 ปีก่อนจนกลายเป็นผู้ร้ายหมายเลข 4 ในรายชื่อผู้ร้ายที่ถูกต้องการตัวมากที่สุด 10 อันดับแรกของเอฟบีไอ ได้เข้ามอบตัวกับแฮโรลด์ คูเปอร์ ผู้ช่วยผู้อำนวยการเอฟบีไอที่อาคารเจ. เอ็ดการ์ ฮูเวอร์ในวอชิงตัน ดี.ซี. เมื่อถูกนำตัวไปยัง "คุกลับ" ของเอฟบีไอ เรดดิงตันประกาศว่าเขาปรารถนาที่จะช่วยให้เอฟบีไอติดตามและจับกุมอาชญากรและผู้ก่อการร้ายที่เขาเกี่ยวข้องด้วยมาตลอด 20 ปี พวกเขาคือบุคคลที่มีความอันตรายและคดโกงมากจนรัฐบาลสหรัฐไม่รู้ถึงการมีอยู่ของพวกเขา
เขาเสนอความรู้และความช่วยเหลือแก่คูเปอร์ภายใต้เงื่อนไข 2 ประการ คือ ต้องได้รับการคุ้มครองจากการดำเนินคดี และจะร่วมมือกับเอลิซาเบธ คีน เจ้าหน้าที่พิเศษเอฟบีไอ ซึ่งเป็นนักวิเคราะห์พฤติกรรมอาชญากรมือใหม่ที่ได้รับมอบหมายให้เข้าร่วมหน่วยเฉพาะกิจของคูเปอร์เท่านั้น คีนและคูเปอร์สงสัยในความสนใจของเรดดิงตันที่มีต่อเธอ แต่เขาบอกเพียงว่าเธอ "พิเศษมาก" หลังจากที่คูเปอร์ทดสอบข้อเสนอของเรดดิงตันในการค้นหาและกำจัดรันโก ซามานี ผู้ก่อการร้ายชาวเซอร์เบียในตอนแรก เรดดิงตันก็เปิดเผยว่าชายคนนี้เป็นเพียงคนแรกที่อยู่ใน "บัญชีดำ" ของอาชญากรระดับโลกที่เขาจัดทำขึ้นตลอดอาชีพอาชญากรของเขา และระบุว่าเขากับเอฟบีไอมีผลประโยชน์ร่วมกันในการกำจัดพวกเขา การระบาดของโควิด-19 ทำให้การถ่ายทำตอนจบฤดูกาลที่ 7 ต้องหยุดชะงัก ทำให้ยังไม่เสร็จสมบูรณ์ เพื่อให้ตอนจบนี้ ผู้สร้างได้ใช้แอนิเมชันแบบนิยายภาพเพื่อทำให้ฉากสำคัญ ๆ เสร็จสมบูรณ์
ความลึกลับในชีวิตของเรดดิงตันกับลิซรวมทั้งความสนใจของเขาที่มีต่อเธอเป็นธีมที่ดำเนินเมื่อละครชุดดำเนินต่อไป เธอขุดคุ้ยเรื่องราวในอดีตของครอบครัวเธอ คำถามเกี่ยวกับตัวตนที่แท้จริงของเขาและความเชื่อมโยงของพวกเขา ในขณะที่เขาพยายามซ่อนเรื่องราวเหล่านี้อย่างสิ้นหวัง ในแต่ละฤดูกาล อันตรายที่เกิดกับลิซจากการกลับมาของเขาจะทวีความรุนแรงมากขึ้น และเรดดิงตันก็ใช้หน่วยเฉพาะกิจของคูเปอร์เพื่อปกป้องเธอ เนื้อเรื่องจบลงที่ฤดูกาลที่ 8 เมื่อลิซถูกฆ่าโดยนักฆ่าที่ต้องการแก้แค้นให้กับเรดที่ฆ่าเจ้าพ่ออาชญากรในตอนท้ายฤดูกาล คำอธิบายเกี่ยวกับตัวตนที่แท้จริงของเรดดิงตันและการแทรกแซงชีวิตของเอลิซาเบธไม่เคยได้รับการเปิดเผย
โครงเรื่อง > ฤดูกาลที่ 9–10

หลังจากลิซเสียชีวิตในตอนท้ายของฤดูกาลที่ 8 หน่วยเฉพาะกิจของคูเปอร์ก็ถูกยุบและเรดดิงตันก็หนีออกนอกประเทศ อย่างไรก็ตาม หลังหายหน้าไปสองปี เรดดิงตันได้กลับมาช่วยเดมเบ ซูมา อดีตบอดีการ์ดของเขา ผู้ซึ่งในระหว่างนั้นได้เป็นเจ้าหน้าที่พิเศษเอฟบีไอโดยมีคูเปอร์คอยช่วยเหลือ เมื่อโจรสลัดสมัยใหม่ชื่อ "สกินเนอร์" เกือบฆ่าเขา เรดสัญญาว่าจะเกษียณและย้ายไปคิวบากับแฟนสาวของเขาเมื่อสกินเนอร์ถูกจัดการ อย่างไรก็ตาม เมื่อเรดเริ่มเข้ามาบริหารส่วนที่เหลือของอาณาจักรของเขา เขากลับผิดสัญญาและตัดสินใจที่จะดูแลสิ่งที่เขายังควบคุมได้ต่อไป
เรดและคูเปอร์ตกลงที่จะดำเนินข้อตกลงต่อกับเอฟบีไอและตามล่าอาชญากรระดับโลกที่อยู่ใน "บัญชีดำ" ของเขาต่อไปเพื่อเป็นเกียรติแก่ภารกิจของลิซ คูเปอร์สามารถค้นหาสมาชิกหน่วยเฉพาะกิจเก่าและสร้างหน่วยของพวกเขาขึ้นมาใหม่ ความลับที่เรดปกปิดจากลิซกลายเป็นเรื่องไม่สำคัญอีกต่อไป และตอนนี้เรื่องราวไม่ได้เน้นไปที่เรดเพียงอย่างเดียว แต่ยังรวมถึงคูเปอร์และเหล่าเจ้าหน้าที่ภาคสนามที่เคยทำงานร่วมกับลิซด้วย ขณะนี้หน่วยเฉพาะกิจต้องเผชิญหน้ากับอาชญากรใหม่ ๆ เช่นเดียวกับอาชญากรที่คุ้นเคยที่กลับมาเพื่อแก้แค้นเรดสำหรับการทรยศหักหลังของเขา
หลังจากภัยคุกคามจากกลุ่มบัญชีดำในอดีตถูกจัดการแล้ว หน่วยเฉพาะกิจต้องเผชิญกับภัยคุกคามใหม่จากอาเทอร์ ฮัดสัน สมาชิกสภาผู้แทนราษฎรผู้ทะเยอทะยาน ซึ่งสงสัยว่าพวกเขามีพฤติกรรมไม่ซื่อสัตย์และทำงานอย่างไม่เหน็ดเหนื่อยเพื่อเปิดโปงความลับมากมายของพวกเขา พวกเขายังโต้แย้งกับเรดที่ทำการเคลื่อนไหวที่ไม่คาดคิดโดยใช้พวกเขาเพื่อปิดส่วนสำคัญหลายแห่งของอาณาจักรอาชญากรของเขาด้วยเหตุผลที่ไม่ทราบแน่ชัด ทุกสิ่งอย่างมาถึงจุดที่ไม่สามารถหันกลับได้เมื่อเรดดิงตันปิดศูนย์ปฏิบัติการของเขาที่รับผิดชอบต่อบัญชีดำและหลังจากที่เปิดการสอบสวนทางกฎหมายกับหน่วยเฉพาะกิจแล้ว คูเปอร์ก็ต้องจับกุมเรดเพื่อหลีกเลี่ยงไม่ให้ถูกดำเนินคดีกับเขาและหน่วยเฉพาะกิจของเขา ทุกอย่างมาถึงจุดที่ไม่มีทางย้อนกลับได้ เมื่อเรดดิงตันปิดศูนย์ปฏิบัติการที่รับผิดชอบต่อบัญชีดำและหลังจากมีการสอบสวนทางกฎหมายต่อหน่วยเฉพาะกิจ คูเปอร์จำเป็นต้องจับกุมเรดดิงตันเพื่อหลีกเลี่ยงการถูกดำเนินคดีทั้งตัวเขาเองและหน่วยเฉพาะกิจของเขา เรดดิงตันหนีการจับกุมแต่ถูกกระทิงขวิดเสียชีวิตที่อันดาลูเซีย ซึ่งเรสเลอร์พบศพของเขาที่นั่น
นักแสดงและตัวละคร > นักแสดงหลัก

เจมส์ สเปเดอร์ รับบทเป็น เรย์มอนด์ "เรด" เรดดิงตัน: อดีตเจ้าหน้าที่ข่าวกรองกองทัพเรือสหรัฐและอาชญากรผู้เชี่ยวชาญที่ผันตัวมาเป็นผู้ให้ข้อมูลลับของเอฟบีไอ ในช่วงฤดูกาลที่ 1–8 ความพยายามของเอลิซาเบธและหน่วยเฉพาะกิจในการค้นหาตัวตนที่แท้จริงของเขาเป็นเรื่องราวที่ดำเนินไปอย่างต่อเนื่อง ในฤดูกาลที่ 9 ความกังวลหลักของเขาคือการตามหาคนทรยศในองค์กรของเขา ในฤดูกาลสุดท้าย เขาต้องเผชิญหน้ากับอดีตสมาชิกบัญชีดำที่ต้องการแก้แค้นให้กับความล้มเหลวของพวกเขา และสมาชิกสภาผู้แทนราษฎรผู้ทะเยอทะยานที่ต้องการกำจัดหน่วยงานเฉพาะกิจและตัวเขาด้วย
เมแกน บูน รับบทเป็นเอลิซาเบธ "ลิซ" คีน (ฤดูกาลที่ 1–8): ชื่อเกิดคือมาชา รอสโตวา คีนเป็นเจ้าหน้าที่พิเศษเอฟบีไอและนักวิเคราะห์พฤติกรรมในหน่วยเฉพาะกิจของแฮโรลด์ คูเปอร์ การปรากฏตัวของเธอเป็นส่วนหนึ่งของข้อตกลงระหว่างเรดดิงตันกับคูเปอร์โดยไม่มีเหตุผลที่ชัดเจนจนกระทั่งความเชื่อมโยงของเธอกับเรดดิงตันปรากฏชัด
ดีเอโก คลาตเทนฮอฟฟ์ รับบทเป็นดอนัลด์ เรซเลอร์: เจ้าหน้าที่พิเศษเอฟีไอในหน่วยเฉพาะกิจของคูเปอร์
ไรอัน เอ็กโกลด์ รับบทเป็นทอม คีน (ฤดูกาลที่ 1–5): ชื่อเกิดคือคริสโตเฟอร์ ฮาร์เกรฟ ต่อมาใช้ชื่อบุญธรรมว่าเจคอบ เฟลปส์ คีนทำงานเป็นเจ้าหน้าที่ลับและเป็นสามีของลิซ
พาร์มินเดอร์ นากรา รับบทเป็นมีรา มาลิก (ฤดูกาลที่ 1): เจ้าหน้าที่ภาคสนามซีไอเอที่ทำงานร่วมกับหน่วยเฉพาะกิจเอฟบีไอของคูเปอร์
นีกีตา เทวานี รับบทเป็นมีรา มาลิก วัยสาว (รับเชิญในฤดูกาลที่ 10)
แฮร์รี เลนนิกซ์ รับบทเป็นแฮโรลด์ คูเปอร์: ผู้ช่วยผู้อำนวยการฝ่ายต่อต้านการก่อการร้ายของเอฟบีไอ ผู้ใช้เรดดิงตันเพื่อเปิดโปงและจับกุมบุคคลที่อยู่ในบัญชีดำของเขา
อามีร์ แอริสัน รับบทเป็นอารัม โมจตะไบ (สมทบ, ฤดูกาลที่ 1; หลัก, ฤดูกาลที่ 2–9; รับเชิญ, ฤดูกาลที่ 10): เจ้าหน้าที่พิเศษเอฟบีไอและผู้เชี่ยวชาญด้านไซเบอร์ในหน่วยเฉพาะกิจของคูเปอร์
โมซาน มาร์โน รับบทเป็นซามาร์ นาวาบี (หลัก, ฤดูกาลที่ 2–6; รับเชิญ, ฤดูกาลที่ 9): เจ้าหน้าที่มอสสาดที่ทำงานร่วมกับหน่วยเฉพาะกิจเอฟบีไอของคูเปอร์
ฮิแชม ทาว์ฟิก รับบทเป็นเดมเบ ซูมา (รับเชิญ, ฤดูกาลที่ 1–2; หลัก, ฤดูกาลที่ 3–10): บอดีการ์ดและที่ปรึกษาของเรดดิงตัน ซึ่งแยกทางจากเขาและกลายมาเป็นเจ้าหน้าที่พิเศษเอฟบีไอด้วยความช่วยเหลือของคูเปอร์ในฤดูกาลที่ 9
ลอรา ซอน รับบทเป็นอาลีนา พาร์ก (สมทบ, ฤดูกาลที่ 7; หลัก, ฤดูกาลที่ 8–9) เจ้าหน้าที่พิเศษเอฟบีไอที่เคยทำงานในแองเคอเรจ
อันยา แบเนอร์จี รับบทเป็นซียา มาลิก (ฤดูกาลที่ 10): ลูกสาวของมีราและเจ้าหน้าที่ข่าวกรองของเอ็มไอซิกที่มาทำงานกับทีมของคูเปอร์
นักแสดงและตัวละคร > นักแสดงสมทบ

เท็ดดี โคลูกา รับบทเป็น เท็ดดี บริมลีย์: นักซักถามของเรดที่ใช้วิธีการที่ฟุ่มเฟือย (โดยปกติจะเกี่ยวข้องกับสัตว์ต่าง ๆ) เพื่อทำให้เหยื่อของเขาสามารถพูดคุยได้
ซูซาน บลอมเมิร์ต รับบทเป็นมิสเตอร์แคปแลน: ชื่อเกิดคือแคธริน เนเมก เป็นคนทำความสะอาดของเรด เธอยังเคยเป็นพี่เลี้ยงของลิซด้วย ทำให้เธอเป็นที่หวาดกลัวเพราะมีความร่วมมือกับเรดดิงตัน (ฤดูกาลที่ 1–4; รับเชิญ, ฤดูกาลที่ 8)
คลาร์ก มิดเดิลตัน รับบทเป็น เกล็น "เจลลีบีน" คาร์เตอร์: ผู้ติดตามของเรดดิงตัน "ที่มีอะไรซ่อนเร้น" (ฤดูกาลที่ 2–7) เขาได้ทำให้เรดดิงตันผิดหวังบ่อยครั้งแต่ก็ไม่เคยเสียความน่าเชื่อถือแม้จะถูกวิจารณ์จากสมาชิกคนอื่นในทีม
ลอตต์ เวอร์บีก รับบทเป็นคาทารินา รอสโตวา (ในฉากย้อนอดีต): อดีตสายลับเคจีบีและแม่ผู้ให้กำเนิดของเอลิซาเบธ (ฤดูกาลที่ 3–8) เธอถูกล่าไปทั่วโลกหลังมีการก่อตั้ง Townsend Directive คำถามเกี่ยวกับชะตากรรมและที่อยู่ของเธอเป็นหนึ่งในเนื้อเรื่องหลักในแปดฤดูกาลแรก
ดีเดร เลิฟจอย รับบทเป็นซินเทีย แพนาเบเกอร์: สมาชิกวุฒิสภาสหรัฐจากรัฐเวอร์จิเนีย อดีตที่ปรึกษาทำเนียบขาวผู้ควบคุมดูแลด้านกฎหมายในหน่วยเฉพาะกิจของคูเปอร์ (ฤดูกาลที่ 3–10) เธอพยายามทำในสิ่งที่กฎหมายกำหนดอยู่เสมอ ทำให้การร่วมมือผิดกฎหมายของเรดดิงตันต้องเดือดร้อน
ฟิเชอร์ สตีเวนส์ รับบทเป็นมาร์วิน เจอราร์ด: ที่ปรึกษาเงาที่เรดดิงตันจ้างมาเป็นทนายความของเขา (ฤดูกาลที่ 3–9) เขาดูแลการจัดการส่วนใหญ่ของจักรวรรดิ และเนื่องจากเขาภูมิใจในความสำเร็จของตนมาก เขาจึงยืนหยัดเพื่อประโยชน์ของจักรวรรดิ
ไบรอัน เดนเนฮี (ฤดูกาลที่ 3–7) และรอน เรนส์ (ฤดูกาลที่ 8) รับบทเป็นโดมินิก วิลคินสัน: ปู่ของเอลิซาเบธที่รู้ข้อมูลไม่คาดคิดบางอย่างเกี่ยวกับอดีตของเรดดิงตัน
นักแสดงหญิงหลายคน (ฤดูกาลที่ 3–8) และแซมี เบรย์ (ฤดูกาลที่ 9–10) รับบทเป็นแอกเนส คีน: ลูกสาวของเอลิซาเบธและทอม ผู้ไตร่ตรองถึงเหตุการณ์สำคัญต่าง ๆ ที่เกิดขึ้นกับลิซ
ไอดา ทูร์ทูร์โร รับบทเป็นเฮดดี ฮอว์กินส์: ผู้จัดการฝ่ายการเงินของเรดดิงตันและเจ้าของบริษัทลักลอบขนของ (ฤดูกาลที่ 5–10)
โจนาทาน โฮลซ์แมน รับบทเป็นชัก: มือสังหารของเรดดิงตัน ผู้ทำงานร่วมกับมอร์แกนและมักจะมาแทนที่บอดีการ์ดของเขา (ฤดูกาลที่ 5–10)
เจนสัน บลิมไลน์ รับบทเป็นมอร์แกน: เจ้าหน้าที่ของเรดดิงตันที่มักร่วมเดินทางไปกับชักในภารกิจ (ฤดูกาลที่ 5–9)
ฟีโอนา โดริฟ รับบทเป็นเจนนิเฟอร์ เรดดิงตัน: ลูกสาวคนโตของเรดดิงตัน ได้รับการอุปการะเป็นลิลเลียน ร็อธ (รับเชิญ, ฤดูกาลที่ 5–6; ฤดูกาลที่ 8) เธอช่วยลิซสืบสวนตัวตนที่แท้จริงของเรดดิงตันและอดีตร่วมกันของพวกเขา
ไลลา รอบินส์ รับบทเป็นทาเทียนา เพโทรวา: เจ้าหน้าที่ในองค์กรของเรดดิงตัน เธอถูกมอบหมายให้แสดงแทนคาทารินา รอสโตวาเพื่อเบี่ยงเบนความสงสัยของเธอ แต่สุดท้ายเธอกลับต้องหลบหนีแทน เธอบงการลิซเพื่อไปหาเรดดิงตัน ซึ่งเป็นชายเพียงคนเดียวที่รู้ที่อยู่ที่แท้จริงของคาทารินา (ฤดูกาลที่ 7–8; รับเชิญ, ฤดูกาลที่ 6)
อเล็กซ์ ไบรต์แมน รับบทเป็นเฮอร์บี แฮมไบรต์: ผู้เชี่ยวชาญไซเบอร์สุดแปลกที่เคยทำงานให้กับเรดดิงตัน (ฤดูกาลที่ 10) เขาเข้าร่วมหน่วยเฉพาะกิจในฐานะผู้มาแทนที่อารัมโดยพฤตินัย
โทบี เลเนิร์ด มัวร์ รับบทเป็นอาเทอร์ ฮัดสัน: สมาชิกรัฐสภาสหรัฐผู้ทะเยอทะยานที่มีใจมุ่งมั่นในการเปิดโปงการทุจริตของรัฐบาล (ฤดูกาลที่ 10) เขาเริ่มขุดคุ้ยความลับเกี่ยวกับหน่วยเอฟบีไอของคูเปอร์หลังจากสังเกตเห็นปริมาณเงินทุนพิเศษที่พวกเขาได้รับ
ตอน

| ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย | อันดับ | ผู้ชมโดยเฉลี่ย (ล้านคน) |
| --- | --- | --- | --- | --- | --- | --- | --- |
|  | 1 | 22 | 22 | 23 กันยายน ค.ศ. 2013 (2013-09-23) | 12 พฤษภาคม ค.ศ. 2014 (2014-05-12) | 6 | 14.95 |
|  | 2 | 22 | 22 | 22 กันยายน ค.ศ. 2014 (2014-09-22) | 14 พฤษภาคม ค.ศ. 2015 (2015-05-14) | 14 | 13.76 |
|  | 3 | 23 | 23 | 1 ตุลาคม ค.ศ. 2015 (2015-10-01) | 19 พฤษภาคม ค.ศ. 2016 (2016-05-19) | 22 | 11.19 |
|  | 4 | 22 | 22 | 22 กันยายน ค.ศ. 2016 (2016-09-22) | 18 พฤษภาคม ค.ศ. 2017 (2017-05-18) | 30 | 9.25 |
|  | 5 | 22 | 22 | 27 กันยายน ค.ศ. 2017 (2017-09-27) | 16 พฤษภาคม ค.ศ. 2018 (2018-05-16) | 42 | 8.41 |
|  | 6 | 22 | 22 | 3 มกราคม ค.ศ. 2019 (2019-01-03) | 17 พฤษภาคม ค.ศ. 2019 (2019-05-17) | 57 | 6.87 |
|  | 7 | 19 | 19 | 4 ตุลาคม ค.ศ. 2019 (2019-10-04) | 15 พฤษภาคม ค.ศ. 2020 (2020-05-15) | 50 | 6.88 |
|  | 8 | 22 | 22 | 13 พฤศจิกายน ค.ศ. 2020 (2020-11-13) | 23 มิถุนายน ค.ศ. 2021 (2021-06-23) | 51 | 5.47 |
|  | 9 | 22 | 22 | 21 ตุลาคม ค.ศ. 2021 (2021-10-21) | 27 พฤษภาคม ค.ศ. 2022 (2022-05-27) | 50 | 4.77 |
|  | 10 | 22 | 22 | 26 กุมภาพันธ์ ค.ศ. 2023 (2023-02-26) | 13 กรกฎาคม ค.ศ. 2023 (2023-07-13) | 60 | 3.83 |
แหล่งข้อมูลอื่น

เว็บไซต์ทางการ
บัญชีดำอาชญากรรมซ่อนเงื่อน ที่อินเทอร์เน็ตมูวีเดตาเบส
โคโนเอะ โคเรโกะ

| โคโนเอะ โคเรโกะ>  |
| --- | --- |
พระพันปีหลวง: 15 เดือน 3 (พ.ศ. 2324)

ประสูติ: 26 มกราคม พ.ศ. 2303
สิ้นพระชนม์: 6 พฤศจิกายน พ.ศ. 2326 
พระสวามี: จักรพรรดิโกะ-โมะโมะโซะโนะ
พระบุตร: เจ้าหญิงโยะชิโกะ
ด ค ก
โคโนเอะ โคเรโกะ (ญี่ปุ่น: 近衛維子; โรมาจิ: Konoe Koreko ; 26 มกราคม 2303 – 6 พฤศจิกายน 2326) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-โมโมโซโนะ จักรพรรดิองค์ที่ 118 และเป็นพระมารดาใน เจ้าหญิงโยชิโกะ จักรพรรดินี (ชูงู) ใน จักรพรรดิโคกากุ จักรพรรดิองค์ที่ 119
กระทั่ง ค.ศ. 1781 จักรพรรดิโคกากุได้สถาปนาขึ้นเป็น พระพันปีหลวง
อุราฮาร่า คิสึเกะ

| ตัวละคร เทพมรณะ> อุราฮาร่า คิสึเกะ (Urahara kisuke) |
| --- | --- |
อาชีพ: เจ้าของร้านอุราฮาร่า,  อดีตยมทูต หัวหน้าหน่วยที่ 12,  อดีตหัวหน้ากองวิจัยวิทยาการ
วันเกิด: 31 ธันวาคม
สีผม: เหลืองอ่อน
สีตา: เทาเข้ม
ส่วนสูง: 183 เซนติเมตร
น้ำหนัก: 69 กิโลกรัม
ดาบฟันวิญญาณ: เบนิฮิเมะ
พากย์เสียงโดย: ชินอิจิโร่ มิกิ
อุราฮาร่า คิสึเกะ (ญี่ปุ่น: 浦原 喜助; โรมาจิ: Urahara Kisuke) เป็นตัวละครจากการ์ตูนเรื่องBLEACH เทพมรณะ  เป็นเจ้าของร้านอุราฮาร่า  และเป็นอดีตยมทูตหัวหน้าหน่วยที่ 12 เป็นผู้ก่อตั้งกองวิจัยวิทยาการและเป็นหัวหน้ากองวิจัยวิทยาการคนแรกอีกด้วย
ลักษณะ/อุปนิสัย

คิสึเกะ เป็นเจ้าของร้านอุราฮาร่า ผู้มีเอกลักษณ์คือสวมเสื้อแบบจินเบ ใส่หมวกลายทาง และสวมรองเท้าไม้เกี๊ยะ (ตอนแรกอิจิโกะเรียกอุราฮาร่าว่า "เจ้าหมวกเกี๊ยะ") ภายนอกดูเหมือนเป็นคนบ้าๆบอๆ
แต่เมื่อเขาจับดาบฟันวิญญาณแล้วจะเปลี่ยนเป็นคนละคนทันที
ประวัติ

ปัจจุบันคิสึเกะเป็นผู้จัดการร้านอุราฮาร่า ชอบสวมเกี๊ยะกับหมวกตลอด จนอิจิโกะเรียกว่า "เจ้าหมวกเกี๊ยะ" มีลูกน้อง 3 คน คือ เท็ตไซ (ซึคะบิชิ เท็ตไซ อดีตหัวหน้าหน่วยวิถีมาร) จินตะ (ฮานะคะริ จินตะ) และอุรุรุ (ซึมุงิยะ อุรุรุ) ซึ่งแต่ละคนมีพลังที่พอจะปราบฮอลโลว์ได้ คิสึเกะเคยเป็นผู้ก่อตั้งและหัวหน้ากองรุ่นแรกของกองวิจัยวิทยาการ  (หน่วย 12 ของโซลโซไซตี้) แต่ต่อมาได้หลบหนีออกจากโซลโซไซตี้ตลอดกาล เนื่องจากตกเป็นแพะรับบาปในคดี การทดลองการกลายสภาพฮอลโลว์ เป็นไปตามแผนการของ ไอเซ็น โซสึเกะ คิสึเกะยังเป็นผู้คิดค้กายหยาบที่ดูดกินพลังของยมทูตขึ้น และต่อมากายหยาบนี้เองที่เป็นสาเหตุให้พลังวิญญาณของลูเคียฟื้นช้า (ที่จริงไม่ฟื้นเลย เพราะเป็นกายหยาบที่ดูดกลืนพลังวิญญาณ) แต่ในคราวนั้นคิสึเกะก็ได้โยรุอิจิที่เป็นเพื่อนสนิทช่วยเหลือ จนได้มาเป็นคนขายของบนโลกมนุษย์ที่มีลูเคียเป็นลูกค้าประจำ
อุปนิสัยของคิสึเกะนั้นเป็นบุคคลที่มีท่าทีทะเล้น แต่ความคิดและความมุ่งมั่นลึกซึ้งและเต็มไปด้วยความหมาย เขามีส่วนร่วมในการฝึกวิชาให้กับคุโรซากิ อิจิโกะ, อิโนะอุเอะ โอริฮิเมะ และ ซาโดะ ยาสึโทระ และยังเป็นคนฝึกบังไคให้กับอาบะไร เรนจิ